SL Uradni list Evropske unije L 95/11

IZVEDBENA UREDBA KOMISIJE (EU) 2018/567

z dne 12. aprila 2018

o odprtju in upravljanju uvoznih tarifnih kvot za klobase in prašičje meso s poreklom z Islandije

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti točk (a) in (b) člena 187 Uredbe,

ob upoštevanju naslednjega:

(1) Uredba Komisije (ES) št. 759/2007 (2) določa, da Evropska unija odpre letno tarifno kvoto 100 ton klobas s poreklom z Islandije, kot je določeno v Sporazumu v obliki izmenjave pisem med Evropsko unijo in Islandijo, odobrenem s Sklepom Sveta 2007/138/ES (3).

(2) Evropska unija in Islandija sta Sporazum v obliki izmenjave pisem (v nadaljnjem besedilu: novi sporazum) o dodatnih trgovinskih preferencialih za kmetijske proizvode podpisali 23. marca 2017. Podpis novega sporazuma v imenu Evropske unije je bil odobren s Sklepom Sveta (EU) 2016/2087 (4), njegova sklenitev pa s Sklepom Sveta (EU) 2017/1913 (5).

(3) V skladu s Prilogo V k novemu sporazumu mora Evropska unija odpreti novo letno brezcarinsko kvoto za uvoz 500 ton prašičjega mesa s poreklom z Islandije.

(4) Ker je treba nekatere določbe Uredbe (ES) št. 759/2007 prilagoditi, je primerno, da se navedena uredba nadomesti z novo, ki bi morala določiti tudi odprtje in upravljanje nove kvote 500 ton prašičjega mesa.

(5) V skladu z obema sporazumoma bi se morale tarifne kvote odpreti letno, zato bi se moral uvoz upravljati na podlagi koledarskega leta.

(6) Tarifne kvote bi morala upravljati Komisija v skladu s kronološkim vrstnim redom datumov sprejetja carinskih deklaracij za sprostitev v prosti promet v skladu s pravili o upravljanju tarifnih kvot iz Izvedbene uredbe Komisije (EU) 2015/2447 (6).

(7) Novi sporazum določa, da morajo proizvodi, ki so predmet tarifnih kvot, smiselno izpolnjevati določbe Protokola 3 o opredelitvi pojma „izdelki s poreklom“ in načinih upravnega sodelovanja, kakor je bil spremenjen s Sklepom št. 2/2005 Skupnega odbora ES-Islandija (7).

(8) Novi sporazum naj bi začel veljati 1. maja 2018. Zato bi se morala ta uredba uporabljati od istega datuma.

(9) Nova kvota za prašičje meso za leto 2018, ki bi morala biti na voljo v skladu z novim sporazumom, bi se morala izračunati sorazmerno, ob upoštevanju njegovega začetka veljavnosti.

(10) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Tarifne kvote Unije se odprejo za prašičje meso, ki se uvršča pod oznako KN 0203, in klobase, ki se uvrščajo pod oznako KN ex 1601, s poreklom z Islandije (v nadaljnjem besedilu: tarifne kvote), kot je določeno v Prilogi k tej uredbi.

Tarifne kvote se odprejo za obdobje od 1. januarja do 31. decembra.

Člen 2

Tarifne kvote iz Priloge k tej uredbi se upravljajo v skladu s členi od 49 do 54 Izvedbene uredbe (EU) 2015/2447.

Člen 3

Protokol 3 k Sporazumu med Evropsko gospodarsko skupnostjo in Islandijo o opredelitvi pojma „izdelki s poreklom“ in načinih upravnega sodelovanja, kakor je bil spremenjen s Sklepom št. 2/2005 Skupnega odbora ES-Islandija, se smiselno uporablja za proizvode, navedene v Prilogi k tej uredbi.

Člen 4

Uredba (ES) št. 759/2007 se razveljavi.

Člen 5

Ta uredba začne veljati tretji dan po objavi v Uradnem listu Evropske unije.

Uporablja se od 1. maja 2018.

Ta uredba je v celoti zavezujoča in se neposredno uporablja v vseh državah članicah. V Bruslju, 12. aprila 2018 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) Uredba Komisije (ES) št. 759/2007 z dne 29. junija 2007 o odprtju in upravljanju uvozne tarifne kvote za klobase s poreklom z Islandije (UL L 172, 30.6.2007, str. 48).

(3) Sklep Sveta 2007/138/CE z dne 22. februarja 2007 o sklenitvi Sporazuma v obliki izmenjave pisem med Evropsko skupnostjo in Republiko Islandijo o trgovinskih preferencialih za kmetijske proizvode na podlagi člena 19 Sporazuma o Evropskem gospodarskem prostoru (UL L 61, 28.2.2007, str. 28).

(4) Sklep Sveta (EU) 2016/2087 z dne 14. novembra 2016 o podpisu, v imenu Evropske unije, Sporazuma v obliki izmenjave pisem med Evropsko unijo in Islandijo o dodatnih trgovinskih preferencialih za kmetijske proizvode (UL L 324, 30.11.2016, str. 1).

(5) Sklep Sveta (EU) 2017/1913 z dne 9. oktobra 2017 o sklenitvi Sporazuma v obliki izmenjave pisem med Evropsko unijo in Islandijo o dodatnih trgovinskih preferencialih za kmetijske proizvode (UL L 274, 24.10.2017, str. 57).

(6) Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).

(7) Sklep št. 2/2005 Skupnega odbora ES-Islandija z dne 22. decembra 2005 o spremembi Protokola št. 3 o opredelitvi pojma „izdelki s poreklom“ in načinih upravnega sodelovanja k Sporazumu (UL L 131, 18.5.2006, str. 1).